 

Нови Сад, Бате Бркића 12,

тел.: 021/527-858 : 060/54-77-012

e- mail: [autizamns@](mailto:autizamnovisad@open.telekom.rs)gmail.com

web: [www.autizamns.org.rs](http://www.autizamns.org.rs)

***INKLUZIVNO OBRAZOVANJE DECE SA AUTIZMOM I VRŠNJAČKA PODRŠKA***

U amfiteatru Visoke škole strukovnih studija za obrazovanje vaspitača u Novom Sadu, u saradnji sa Društvom za podršku osobama sa autizmom grada Novog Sada je održana tribina u petak 17.04.2015. Tribini su prisustvovali trideset i četiri osobe, u većem broju studenti visoke škole, profesori visoke škole i asistenti, nastavnici osnovnih škola kao i vaspitači iz prakse, ali i predstavnik iz Pokrajinskog sekretarijata za obrazovanje, propise, upravu i nacionalne manjine – nacionalne zajednice.

 slika 1.1.

U centru grada je obeležen 02. Aprila, Svetski dan podizanja svesti o autizmu. Društvo za podršku osobama sa autizmom grada Novog Sada, povodom manifestacije “*Aprilski dani autizma u Novom Sadu*”, koji se tradicionalno obeležava, organizuje bogat program. Ove godine kao i više od deceniju unazad, u periodu od 02. do 30. aprila, Društvo se trudi da doprinese stvaranju inkluzivnog društva u kome će svi imati iste mogućnosti nizom događaja i manifestacija podizanjem svesti o autizmu na viši nivo, bez obzira na različitosti. U sklopu manifestacije je održavana tribina pod nazivom **„Inkluzivno obrazovanje dece sa autizmom i vršnjačka podrška“**. Izlagači i teme tribine su bile:

• **Rana dijagnostika u rana intervencija dece sa autizmom** – *Jelena Sivulka*, psiholog

• **Rana inkluzija i inkluzivno obrazovanje** – dr *Otilia Velišek-Braško*, pedagog

• **Vršnjačka podrška u razrednoj nastavi** – *Dubravka Davidović*, roditelj

• **Vršnjačka podrška u predmetnoj nastavi** – *Marija Maksić*, roditelj

• **Lični pratioc, asistent u nastavi** – *Marija Svilar*, defektolog

Kolaž fotografija izlagača 1.2.

slika

Slik



S obzirom da je Visoka škola strukovnih studija u Novom Sadu od strane Društva za podršku osobama sa autizmom grada Novog Sada, prepoznata kao značajna institucija iz aspekta vaspitanja i obrazovanja dece, obrazovanja i usavršavanja pedagoškog kadra, kao i da ima prostor, odnosno amfiteatar koji pruža mogućnost primanja većeg broja ljudi, da se nalazi na vrlo atraktivnoj lokaciji u gradu veoma pogodnoj za održavanje predavanja, tribina i skupova, Društvo se obratilo molbom za saradnju i ustupanje prostora. Visoka škola za vaspitače je pored prostora za realizaciju tribine doprinela i promovisanju teme inkluzivnog obrazovanja dece iz spektra autizma.

Cilj ovakvog organizovanja je prevashodno težnja da se skrene pažnja na osobe sa autizmom koje žive u našoj sredini, da se sadašnji i budući pedagoški kadrovi što bolje upoznaju sa simptomima i specifičnostima autizma, da lakše uvide minimalnost razlike, da se animiraju i aktivnije učestvuju u ovakvim akcijama, kao i da se iskoriste i povežu postojeći resursi lokalne zajednice, kako bi udruženim snagama pomogli osobama sa autizmom i njihovim porodicama.

Organizatori tribine:

*Mara Bošnjak*, predsednik UO

Društvo za podršku osobama sa autizmom Grada Novog Sada i

*Otilia Velišek-Braško*